羞看镜里花, 憔悴难禁架, 耽阁眉儿淡了教谁画? 最苦魂梦飞绕天涯, 须信流年鬓有华。 红颜自古多薄命, 莫怨东风当自嗟。 无人处, 盈盈珠泪偷弹洒琵琶。 恨那时错认冤家, 说尽了痴心话。 一杯别酒阑, 三唱阳关罢, 万里云山两下相牵畦。 念奴半点情与伊家, 分付些儿莫记差:不如收拾闲风月, 再休惹朱雀桥边野草化。 无人把, 萋萋芳草随君到天涯。 准备着夜雨梧桐, 和泪点常飘洒。
萧萧疏雨滴梧桐。 人在绮窗中。 离愁遍绕, 天涯不尽, 却在眉峰。 娇波暗落相思泪, 流破脸边红。 可怜瘦似, 一枝春柳, 不奈东风。